Elektrisk Bureau
Store norske leksikon,Teknologi og industri,Teknologi- og industrihistorie,Norsk teknologi- og industrihistorie
Elektrisk Bureau var et norsk elektroteknisk selskap grunnlagt i Oslo i 1882 som spesialfabrikk for telefoni og svakstrøm. EB ble aksjeselskap i 1895. Hovedkontoret lå i Billingstad i Asker.
Historikk EB leverte sitt første egenproduserte telefonapparat i 1885 og fikk etter hvert en betydelig eksport av telefonsystemer, blant annet til Egypt, Kina og Vatikanet. I Norge var de største kundene Televerket og Forsvaret. Foruten telefoner produserte selskapet senere også kabler, radiolinjeutstyr, skipsradiostasjoner, fjernstyringsutstyr med mer, samt koke- og varmeapparater (under merket Rex).EB hadde flere datterselskaper, blant annet Norsk Kabelfabrikk i Drammen, telekommunikasjonsbedriften Nera i Bergen og AS Telesystemer i Oslo. I 1987 gikk industriselskapet Elektro Union inn i EB.Svenske LM Ericsson kom i 1928 inn som hovedaksjonær i EB. I 1988 overtok ABB Asea Brown Boveri aksjemajoriteten og i 1991 hele selskapet, fra 2001 under navnet ABB AS. Les mer i Store norske leksikon telefoni svakstrøm